text: Emma og William er de mest populære navne i Sydjylland
  14 juli 2015 kl. 08.07
  De mest populære navne til de sydjyske børn født i 2014 er Emma og William, viser nye tal Danmarks Statistik.
  Hvis du har født en pige eller en dreng i Syd- og Sønderjylland sidste år, har du sandsynligvis kaldt hende Emma eller ham for William.
  De nyeste tal fra Danmarks Statistik afslører, at 80 sydjyske piger født sidste år er døbt Emma, mens det for 88 drenge er endt med fornavnet William.
  I alle ti landsdele sniger Emma sig ind på listen over de fem mest populære pigenavne i 2014, men kun i halvdelen af landsdelene indtager det førstepladsen. Det gælder for Nordsjælland, Østsjælland, Vest- og Sydsjælland, Sydjylland og Nordjylland.
  William er det mest populære drengenavn i seks ud af ti landsdele. Det gælder Københavns omegn, Nordsjælland, Vest- og Sydsjælland, Fyn, Sydjylland og Østjylland. Den eneste landsdel, hvor navnet slet ikke er med i top-fem er Byen København. Her ligger Carl på førstepladsen. Den eneste anden landsdel, der har Carl med i top fem er Nordsjælland.
  Hos Danmarks Statistik kan du se top-fem listerne over mest populære navne til børn født i 2014 i de forskellige landsdele. Du kan også finde top-ti for regionerne.
  I Danmarks Statistiks navnebarometer kan du se, hvordan det er gået med populariteten af dit eget navn.
  Top-5 over fornavne i Sydjylland 2014
  Piger:1. Emma 802. Ida 693. Sofia 634. Freja 625. Clara 56Drenge:1. William 882. Noah 853. Malthe 804. Victor 725. Magnus 71
  
  